ddrg/super_eurlex huggingface dataset:
1999/145/ÅÊ, EHTY, Euratom: Neuvoston ja komission päätös, tehty 21 päivänä joulukuuta 1998, Euroopan yhteisöjen ja niiden jäsenvaltioiden, jotka toimivat Euroopan unionissa, sekä Slovenian tasavallan välisen assosioinnin perustavan Eurooppa-sopimuksen muutospöytäkirjan hyväksymisestä



Virallinen lehti nro L 051 , 26/02/1999 s. 0207 - 0207



NEUVOSTON JA KOMISSION PÄÄTÖS, tehty 21 päivänä joulukuuta 1998, Euroopan yhteisöjen ja niiden jäsenvaltioiden, jotka toimivat Euroopan unionissa, sekä Slovenian tasavallan välisen assosioinnin perustavan Eurooppa-sopimuksen muutospöytäkirjan hyväksymisestä (1999/145/EY, EHTY, Euratom) EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan, ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottavat huomioon neuvoston puoltavan lausunnon ja ovat kuulleet EHTY:n neuvoa-antavaa komiteaa, ottavat huomioon Euroopan atomienergiayhteisön perustamissopimuksen 101 artiklan mukaisesti annetun neuvoston hyväksymisen, sekä katsovat, että olisi hyväksyttävä Euroopan yhteisöjen ja niiden jäsenvaltioiden, jotka toimivat Euroopan unionissa, sekä Slovenian tasavallan välisen assosioinnin perustavan, Luxemburgissa 10 päivänä kesäkuuta 1996 allekirjoitetun Eurooppa-sopimuksen päivänä kuuta allekirjoitettu muutospöytäkirja, ja OVAT PÄÄTTÄNEET SEURAAVAA: 1 artikla Hyväksytään Euroopan yhteisöjen ja niiden jäsenvaltioiden, jotka toimivat Euroopan unionissa, sekä Slovenian tasavallan välisen assosioinnin perustavan Eurooppa-sopimuksen muutospöytäkirja Euroopan yhteisön, Euroopan hiili- ja teräsyhteisön ja Euroopan atomienergiayhteisön puolesta. Pöytäkirjan teksti on tämän päätöksen liitteenä. 2 artiklan Neuvoston puheenjohtaja antaa 1 artiklassa tarkoitetussa pöytäkirjassa määrätyn ilmoituksen Euroopan yhteisön puolesta. Komission puheenjohtaja antaa ilmoitukset Euroopan hiili- ja teräsyhteisön sekä Euroopan atomienergiayhteisön puolesta. Tehty Brysselissä 21 päivänä joulukuuta 1998. Neuvoston puolesta M. BARTENSTEIN Puheenjohtaja Komission puolesta J. SANTER Puheenjohtaja
1999/132/EY: Neuvoston päätös, tehty 21 päivänä joulukuuta 1998, Euroopan yhteisön ja Euroopan neuvoston välisen sopimuksen tekemisestä tiiviistä yhteistyöstä seurantakeskuksen ja Euroopan neuvoston välillä Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 7 artiklan 3 kohdan mukaisesti



Virallinen lehti nro L 044 , 18/02/1999 s. 0033 - 0033



NEUVOSTON PÄÄTÖS, tehty 21 päivänä joulukuuta 1998, Euroopan yhteisön ja Euroopan neuvoston välisen sopimuksen tekemisestä tiiviistä yhteistyöstä seurantakeskuksen ja Euroopan neuvoston välillä Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 7 artiklan 3 kohdan mukaisesti (1999/132/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon asetuksen (EY) N:o 1035/97 (1) ja erityisesti sen 7 artiklan 3 kohdan yhdessä Euroopan yhteisön perustamissopimuksen 228 artiklan 2 kohdan toisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen (2), ottaa huomioon Euroopan parlamentin lausunnon (3), sekä katsoo, että olisi hyväksyttävä Euroopan yhteisön ja Euroopan neuvoston välinen sopimus tiiviistä yhteistyöstä seurantakeskuksen ja Euroopan neuvoston välillä, Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 7 artiklan 3 kohdan mukainen tiivis yhteistyö, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan rasismin ja muukalaisvihan seurantakeskuksen perustamisesta annetun neuvoston asetuksen (EY) N:o 1035/97 7 artiklan 3 kohdan mukainen Euroopan yhteisön ja Euroopan neuvoston välinen sopimus. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti (4). 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 21 päivänä joulukuuta 1998. Neuvoston puolesta M. BARTENSTEIN Puheenjohtaja (1) EYVL L 151, 15.6.1997, s. 1 (2) EYVL C 171, 5.6.1998, s. 10 (3) EYVL C 359, 23.11.1998 (4) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
1999/128/EY: Komission päätös, tehty 28 päivänä tammikuuta 1999, klassiseen sikaruttoon liittyvistä suojatoimenpiteistä Espanjassa tehdyn päätöksen 98/339/EY kumoamisesta (tiedoksiannettu numerolla K(1999) 153) (ETA:n kannalta merkityksellinen teksti)



Virallinen lehti nro L 041 , 16/02/1999 s. 0012 - 0013



KOMISSION PÄÄTÖS, tehty 28 päivänä tammikuuta 1999, klassiseen sikaruttoon liittyvistä suojatoimenpiteistä Espanjassa tehdyn päätöksen 98/339/EY kumoamisesta (tiedoksiannettu numerolla K(1999) 153) (ETA:n kannalta merkityksellinen teksti) (1999/128/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan 4 kohdan, sekä katsoo, että Espanjassa on esiintynyt lukuisia klassisen sikaruton tautipesäkkeitä, Espanja on toteuttanut toimenpiteitä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti, tautitilanteen vuoksi oli tarpeen hyväksyä klassiseen sikaruttoon liittyvistä tietyistä suojatoimenpiteistä 30 päivänä huhtikuuta 1997 tehty komission päätös 97/285/EY (4), sitä oli muutettava päätöksillä 97/446/EY (5), 98/93/EY (6) ja 98/271/EY (7), se oli kumottava päätöksellä 98/339/EY (8) ja muutettava komission päätös 98/339/EY päätöksillä 98/411/EY (9), 98/555/EY (10) ja 98/720/EY (11), Espanja on ottanut käyttöön 18 päivänä helmikuuta 1998 tehdyn komission päätöksen 98/176/EY (12) mukaisen kansallisen seerumin valvontaohjelman klassisen sikaruton osalta, Sevillan maakunnassa tapahtuneen klassisen sikaruton suotuisan kehityksen vuoksi sikojen liikkeitä ja karjujen siemennesteen kauppaa koskevia hyväksyttyjä toimenpiteitä on tarpeen muuttaa eräiden Espanjan alueiden osalta, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 98/339/EY. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle välittömästi. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä tammikuuta 1999. Komission puolesta Franz FISCHLER Komission jäsen (1) EYVL L 224, 18.8.1990, s. 29 (2) EYVL L 62, 15.3.1993, s. 49 (3) EYVL L 47, 21.2.1980, s. 11 (4) EYVL L 114, 1.5.1997, s. 47 (5) EYVL L 190, 19.7.1997, s. 48 (6) EYVL L 18, 23.1.1998, s. 35 (7) EYVL L 120, 23.4.1998, s. 23 (8) EYVL L 148, 19.5.1998, s. 43 (9) EYVL L 188, 2.7.1998, s. 40 (10) EYVL L 266, 1.10.1998, s. 84 (11) EYVL L 342, 17.12.1998, s. 30 (12) EYVL L 65, 5.3.1998, s. 26
1999/134/EY: Komission päätös, tehty 27 päivänä tammikuuta 1999, elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn komission päätöksen 94/652/EY muuttamisesta (tiedoksiannettu numerolla K(1999) 138) (ETA:n kannalta merkityksellinen teksti)



Virallinen lehti nro L 044 , 18/02/1999 s. 0055 - 0057



KOMISSION PÄÄTÖS, tehty 27 päivänä tammikuuta 1999, elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn komission päätöksen 94/652/EY muuttamisesta (tiedoksiannettu numerolla K(1999) 138) (ETA:n kannalta merkityksellinen teksti) (1999/134/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY (1) ja erityisesti sen 3 artiklan, sekä katsoo, että komission päätöksessä 94/458/EY (2) määritellään säännöt yhteistyön hallinnollisesta johdosta elintarvikkeita koskevien kysymysten tieteellisessä tutkimisessa, komission päätöksessä 94/652/EY (3) vahvistetaan elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvä tehtäväluettelo ja kyseisten tehtävien jako; direktiivin 93/5/ETY 3 artiklassa säädetään, että tehtäväluettelo ja tehtävänjako on päivitettävä vähintään puolivuosittain, tehtäväluettelo olisi laadittava ja pidettävä ottaen huomioon kansanterveyden suojelun tarve yhteisössä ja yhteisön elintarvikealan lainsäädännön vaatimukset, tehtävät olisi jaettava jäsenvaltioissa ja erityisesti tieteelliseen yhteistyöhön osallistuvissa tutkimuslaitoksissa käytettävissä olevan tieteellisen asiantuntemuksen ja käytettävissä olevien voimavarojen mukaisesti, ja tässä päätöksessä määrätyt toimenpiteet ovat pysyvän elintarvikekomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn päätöksen 94/652/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä tammikuuta 1999. Komission puolesta Martin BANGEMANN Komission jäsen (1) EYVL L 52, 4.3.1993, s. 18 (2) EYVL L 189, 23.7.1994, s. 84 (3) EYVL L 253, 29.9.1994, s. 29 LIITE >TAULUKON PAIKKA>
1999/127/EY: Neuvoston päätös, tehty 25 päivänä tammikuuta 1998, Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen tekemisestä



Virallinen lehti nro L 042 , 16/02/1999 s. 0046 - 0064



NEUVOSTON PÄÄTÖS, tehty 25 päivänä tammikuuta 1998, Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen tekemisestä (1999/127/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 130 y artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että perustamissopimuksen 130 u artiklan nojalla yhteisön kehitysyhteistyöpolitiikalla edistetään kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen ja köyhyyden torjuntaa näissä maissa, ja olisi hyväksyttävä Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävä yhteistyötä koskeva puitesopimus, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävä yhteistyötä koskeva puitesopimus. Sopimuksen teksti on tämän päätöksen liitteenä. 2 artikla Sopimuksen 34 artiklassa määrätyissä tilanteissa neuvoston puheenjohtaja toimii 33 artiklassa tarkoitetun yhteisneuvoston puheenjohtaja ja edustaa siinä yhteisöä. Komission edustaja on sekakomitean, jota tarkoitetaan sopimuksen 35 artiklassa, ja kaupan alasekakomitean, jota tarkoitetaan sopimuksen 37 artiklassa, puheenjohtajana niiden työjärjestysten mukaisesti ja edustaa yhteisöä näissä toimielimissä. 3 artikla Neuvoston puheenjohtaja tekee Euroopan yhteisön puolesta ilmoituksen, josta määrätään sopimuksen 42 artiklassa. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 25 päivänä tammikuuta 1998. Neuvoston puolesta J. FISCHER Puheenjohtaja
1999/191/PESC: Neuvoston päätös, tehty 9 päivänä maaliskuuta 1999, neuvoston Euroopan unionista tehdyn sopimuksen J.3 artiklan perusteella Euroopan unionin osallistumisesta Bosnia-Hertsegovinan rauhansopimuksen täytäntöönpanorakenteisiin hyväksymän yhteisen toiminnan 95/545/YUTP täydentämisestä



Virallinen lehti nro L 063 , 12/03/1999 s. 0005 - 0005



NEUVOSTON PÄÄTÖS, tehty 9 päivänä maaliskuuta 1999, neuvoston Euroopan unionista tehdyn sopimuksen J.3 artiklan perusteella Euroopan unionin osallistumisesta Bosnia-Hertsegovinan rauhansopimuksen täytäntöönpanorakenteisiin hyväksymän yhteisen toiminnan 95/545/YUTP täydentämisestä (1999/191/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.11 artiklan, sekä katsoo, että neuvosto hyväksyi 11 päivänä joulukuuta 1995 yhteisen toiminnan 95/545/YUTP Europan unionin osallistumisesta Bosnia-Hertsegovinan rauhansopimuksen täytäntöönpanorakenteisiin (1); 20 päivänä joulukuuta 1996 päätettiin päätöksellä 96/745/YUTP (2) jatkaa yhteistä toimintaa 95/545/YUTP 31 päivään joulukuuta 1998, 22 päivänä joulukuuta 1998 tehdyllä päätöksellä 98/737/YUTP (3) 31 päivään joulukuuta 1999, ja sitä täydennettiin 22 päivänä heinäkuuta 1997 tehdyllä päätöksellä 97/476/YUTP (4) sekä 26 päivänä lokakuuta 1998 tehdyllä päätöksellä 98/607/YUTP (5), neuvosto ilmaisi tyytyväisyytensä 25 päivänä tammikuuta 1999 annetussa päätelmissään rauhan täytäntöönpanemiseksi järjestetyn Madridin konferenssin tuloksiin ja kannatti sen päätelmiä, jotka edistävät Daytonin sopimuksen täytäntöönpanon jatkamista, ja se toisti antavansa täyden tukensa korkean tason edustajalle, ja rauhan täytäntöönpanoneuvoston johtoryhmä ("Peace Implementation Council") hyväksyi 1 päivänä helmikuuta 1999 korkean tason edustajan toimiston talousarvion vuodeksi 1999, ON PÄÄTTÄNYT SEURAAVAA: 1 artikla 1. Euroopan unionin rahoitusosuuden kattamiseksi korkean tason edustajan tehtävästä vuonna 1999 aiheutuvista operatiivisista kuluista Euroopan yhteisöjen vuoden 1999 yleiseen talousarvioon otetaan enintään 16 153 544 euroa. 2. Edellä 1 kohdassa tarkoitetusta määrästä rahoitettaviin menoihin sovelletaan talousarvioon sovellettavia yhteisön menettelyjä ja sääntöjä. 2 artikla Tämä päätös tulee voimaan päivänä, jona se tehdään, ja sitä sovelletaan 31 päivään joulukuuta 1999. 3 artikla Tämä päätös julkaistaan virallisessa lehdessä. Tehty Brysselissä 9 päivänä maaliskuuta 1999. Neuvoston puolesta W. RIESTER Puheenjohtaja (1) EYVL L 309, 21.12.1995, s. 2 (2) EYVL L 340, 30.12.1996, s. 3 (3) EYVL L 354, 30.12.1998, s. 4 (4) EYVL L 205, 31.7.1997, s. 2 (5) EYVL L 290, 29.10.1998, s. 3
1999/194/EY: Neuvoston päätös, tehty 22 päivänä helmikuuta 1999, Euroopan talousyhteisön sekä Costa Rican tasavallan, El Salvadorin tasavallan, Guatemalan tasavallan, Hondurasin tasavallan, Nicaraguan tasavallan ja Panaman tasavallan välisestä yhteistyötä koskevan puitesopimuksen tekemisestä



Virallinen lehti nro L 063 , 12/03/1999 s. 0038 - 0038



NEUVOSTON PÄÄTÖS, tehty 22 päivänä helmikuuta 1999, Euroopan talousyhteisön sekä Costa Rican tasavallan, El Salvadorin tasavallan, Guatemalan tasavallan, Hondurasin tasavallan, Nicaraguan tasavallan ja Panaman tasavallan välisestä yhteistyötä koskevan puitesopimuksen tekemisestä (1999/194/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 130 y artiklan yhdessä sen 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että ulkosuhteiden alaa koskevien tavoitteidensa saavuttamiseksi yhteisön olisi hyväksyttävä Costa Rican tasavallan, El Salvadorin tasavallan, Guatemalan tasavallan, Hondurasin tasavallan, Nicaraguan tasavallan ja Panaman tasavallan välistä yhteistyötä koskeva puitesopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Costa Rican tasavallan, El Salvadorin tasavallan, Guatemalan tasavallan, Hondurasin tasavallan, Nicaraguan tasavallan ja Panaman tasavallan välistä yhteistyötä koskeva puitesopimus. Sopimuksen teksti on tämän päätöksen liitteenä. 2 artikla Neuvoston puheenjohtaja antaa sopimuksen 37 artiklassa määrätyn ilmoituksen. 3 artikla Euroopan yhteisöjen komissio edustaa jäsenvaltioiden edustajien avustamana yhteisöä sopimuksen 33 artiklassa määrätyssä sekakomitessa. 4 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tehty Luxemburgissa 22 päivänä helmikuuta 1999. Neuvoston puolesta H.-F. von PLOETZ Puheenjohtaja (1) EYVL C 77, 18.3.1993, s. 30 (2) EYVL C 255, 20.9.1993, s. 167
1999/185/EY, EHTY, Euratom: Komission päätös, tehty 5 päivänä helmikuuta 1999, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1998 sovellettavista korjauskertoimista (tiedoksiannettu numerolla K(1999) 458)



Virallinen lehti nro L 060 , 09/03/1999 s. 0083 - 0084



KOMISSION PÄÄTÖS, tehty 5 päivänä helmikuuta 1999, kolmansiin maihin osoitettujen Euroopan yhteisöjen virkamiesten palkkoihin 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1998 sovellettavista korjauskertoimista (tiedoksiannettu numerolla K(1999) 458) (1999/185/EY, EHTY, Euratom) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68 (1) ja viimeksi muutettu asetuksella (EY, EHTY, Euratom) N:o 2762/98 (2), ja erityisesti sen liitteessä X olevan 13 artiklan toisen kohdan, sekä katsoo, että neuvoston asetuksella (EY, EHTY, Euratom) N:o 1945/98 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1998 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet, viime kuukausien aikana komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti, ja olisi mukautettava 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1998 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edellisen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 1998 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 5 päivänä helmikuuta 1999. Komission puolesta Hans VAN DEN BROEK Komission jäsen (1) EYVL L 56, 4.3.1968, s. 1 (2) EYVL L 346, 22.12.1998, s. 1 (3) EYVL L 253, 15.9.1998, s. 1 (4) EYVL L 194, 10.7.1998, s. 47 LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
Neuvoston päätös, tehty 22 päivänä helmikuuta 1999, arkkitehtikoulutuksen neuvoa-antavan komitean varsinaisen jäsenen ja varajäsenen nimeämisestä



Virallinen lehti nro C 069 , 12/03/1999 s. 0001 - 0001



NEUVOSTON PÄÄTÖS, tehty 22 päivänä helmikuuta 1999, arkkitehtikoulutuksen neuvoa-antavan komitean varsinaisen jäsenen ja varajäsenen nimeämisestä (1999/C 69/01) EUROOPAN YHTEISÖJEN NEUVOSTO, joka ottaa huomioon arkkitehtikoulutuksen neuvoa-antavan komitean perustamisesta 10 päivänä kesäkuuta 1985 tehdyn neuvoston päätöksen 85/385/ETY (1) ja erityisesti sen 3 ja 4 artiklan, sekä katsoo, että neuvosto nimesi 26 päivänä helmikuuta 1996 (2) tehdyllä päätöksellään Michael O'CONNELLin varsinaiseksi jäseneksi ja Tim MAWEn varajäseneksi 25 päivänä helmikuuta 1999 päättyväksi toimikaudeksi, ja Irlannin hallitus on nimennyt Michael McCARTHYn Michael O'CONNELLin tilalle ja Nancy CALLAGHANin Tim MAWEn tilalle, ON PÄÄTTÄNYT SEURAAVAA: 1 artikla Nimetään Michael McCARTHY arkkitehtikoulutuksen neuvoa-antavan komitean varsinaiseksi jäseneksi Michael O'CONNELLin tilalle tämän jäljellä olevaksi toimikaudeksi eli 25 päivään helmikuuta 1999. 2 artikla Nimetään Nancy CALLAGHAN arkkitehtikoulutuksen neuvoa-antavan komitean varajäseneksi Tim MAWEn tilalle tämän jäljellä olevaksi toimikaudeksi eli 25 päivään helmikuuta 1999. Tehty Luxemburgissa 22 päivänä helmikuuta 1999. Neuvoston puolesta H.-F. von PLOETZ Puheenjohtaja (1) EYYL L 223, 21.8.1985, s. 26. (2) EYVL C 74, 14.3.1996, s. 1.